Diari Oficial de la Generalitat Valenciana


Sumari del DOGV 9941, del 20-09-2024 (2024/9395)

RESOLUCIÓ de 13 de setembre de 2024, per la qual s'autoritza una transferència de crèdits entre capítols i subprogrames de la Conselleria de Sanitat per al finançament de la línia de transferències T0025 «Reintegrament de gastos per assistència quirúrgica», per import de 2.218.000 euros (expedient 10.026/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9941

Data del DOGV
:   20-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9395

CVE
:   CYYK-F-5148-1433

Data del document
:   13-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Mitjançant la línia de transferència T0025 «Reintegrament de gastos per assistència quirúrgica» es finança el Pla de xoc, és a dir, l'assistència quirúrgica a pacients per part d'un centre privat a partir del compliment d'un període de seixanta dies d'espera des de la inclusió en la llista d'espera de cada centre sanitari, emparada pel Decret 97/1996, de 21 de maig, del Govern Valencià, pel qual s'adopten mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana.

La Direcció Territorial de Sanitat de València sol·licita un increment de la línia de transferència T0025, ja que, per falta de crèdit disponible en la mencionada línia, no es poden tramitar un total de 2.371 factures derivades del Pla de xoc que suposen un total de 2.218.000 euros.

Considerant que el Pla de xoc s'emmarca dins un servici públic fonamental, d'acord amb el que es disposa en l'article 15 de la Llei orgànica 8/1980, de 22 de setembre, de finançament de les comunitats autònomes, per al seu finançament, i a la vista de la previsió continguda en l'article 49.1.c) de la Llei 1/2015 de 6 de febrer, d'hisenda pública, del sector públic instrumental i de subvencions sobre la possibilitat de transferir crèdits des d'operacions de capital a operacions corrents en el cas que la transferència afecte servicis públics fonamentals, com és la sanitat, la Conselleria de Sanitat proposa incrementar el capítol 4 del subprograma 412B24, Prestacions externes, per a l'augment de la línia de transferència T0025 «Reintegrament de gastos per assistència quirúrgica», per import de 2.218.000 euros, mitjançant la transferència de disponibilitats existents en el capítol 6 dels subprogrames 412B21 Atenció primària i 412B22 Atenció hospitalària i del capítol 7, subprograma 412B21, de la línia de concurrència competitiva S0151 «Pla d'intervenció arquitectònica en locals destinats a prestació assistencial sanitària».

A este efecte, i en virtut del que es disposa en l'article 49 de la Llei 1/2015, de 6 de febrer, d'hisenda pública, del sector públic instrumental i de subvencions, i en els articles 21 i 24 de Llei 8/2023 de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta conselleria,

RESOLC

*Primer*

Autoritzar una minoració de crèdit en l'aplicació i per l'import que es detalla a continuació:

|  |  |  |
| --- | --- | --- |
| *Aplicació pressupostària* | *Projecte/línia* | *Import* |
| F82066586XFOI781 G.412B21.6 | EC120 | 450.000 |
| D36050431PVA7027 G.412B22.6 | QR150 | 1.000.000 |
| M08537016DD56502 G.412B21.7 | S0151 | 768.000 |
| TOTAL |  | 2.218.000 |

  

*Segon*

A conseqüència de la minoració del punt anterior, es minora la línia de concurrència competitiva S0151, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S0151 | Pla d'intervenció arquitectònica en locals destinats a prestació assistencial sanitària | 5.000.000 | -768.000 | 4.232.000 |

  

*Tercer*

Autoritzar un increment de crèdit en l'aplicació i per l'import que es detalla a continuació:

|  |  |  |
| --- | --- | --- |
| *Aplicació pressupostària* | *Projecte/línia* | *Import* |
| Y31993711JMQ4520 G412B24.4 | T0025 | 2.218.000 |

  
  

València, 13 de setembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública